
Изх. № Е-31-00-065606
Дата: 18.01.2016 г.
СТАНОВИЩЕ

за осъществен предварителен контрол

по чл. 19, ал. 2, т. 24 от ЗОП

ВЪЗЛОЖИТЕЛ

	Официално наименование
	Община Нова Загора

	Адрес
	гр. Нова Загора – 8900, ул. „24 май“ № 1

	Партиден номер в РОП
	00069


ПРОЦЕДУРА
	Уникален номер в РОП
	0

0
1
0


	Основание за откриване
	чл. 90, ал. 1, т. 8 от ЗОП

	Обект на поръчката
	 FORMCHECKBOX 
 Строителство     FORMCHECKBOX 
 Доставки      FORMCHECKBOX 
 Услуги

	Предмет на поръчката
	„Възлагане на допълнителни СМР – Изкопни работи по предепониране на битови отпадъци, находящи се в част от имот № 000206 в землището на с. Езеро, общ. Нова Загора“


СТАНОВИЩЕ
	След извършен преглед на изпратените материали във връзка с откриването на процедура на договаряне без обявление се установи следното:

1. Правно основание – чл. 90, ал. 1, т. 8 от ЗОП

Посоченото от възложителя правно основание изисква едновременно да са изпълнени следните условия:

а)  наличие на предходен договор с обект услуга или строителство;
б)  настъпване на непредвидени обстоятелства, по смисъла на § 1, т. 14б от ДР на ЗОП;

в)  в резултат от непредвидените обстоятелства се поражда необходимост от допълнителна услуга или строителство;

г) невъзможност допълнителната услуга или строителство да се раздели технически или икономически от предмета на договора без значителни затруднения за възложителя или въпреки че може да се раздели, е съществено необходима за изпълнението му;
д) общата стойност на поръчките, с които се възлагат допълнителни услуги или строителство, да не надвишава с 50 на сто от стойността на основната поръчка;

е) поканата е изпратена до изпълнителя на предходния договор.

2. Мотиви на възложителя и представени доказателства
В Агенцията по обществени поръчки е представено Решение № 19 от 10.12.2015 г. на кмета на Община Нова Загора за откриване на процедура на договаряне без обявление по чл. 90, ал. 1, т. 8 от ЗОП.

В решението са изложени мотиви за избора на процедура, в подкрепа на които са представени копия на следните документи:
1. Писмо, вх. № 11-00-333/10.08.2015 г., адресирано до кмета на Община Нова Загора от управителя на ДЗЗД „Стройдепо – 2015“, гр. Сливен относно Договор № 658/06.08.2015 г. с предмет: „Проектиране и извършване на закриване и рекултивация на депо за неопасни отпадъци на Община Нова Загора“. В писмото се посочва, че във връзка с изпълнението на дейностите по договора са извършени геодезически замервания на всички депонирани отпадъци в района на сметището в землището на с. Езерово. Установено е, че площта върху която са депонирани отпадъци е 59,421 декара. От тях 42,175 декара са включени в предмета на основния  договор, а 17,246 декара са в имот, собственост на Община Нова Загора, отреден за пасище, и не са включени в предмета на основния договор. Допълва се, че количеството на депонираните отпадъци, извън парцела, отреден за сметище, е приблизително 46 000 куб. м. Посочва се, че предвид изискванията на европейското законодателство и възникналата опасност от неприемане рекултивацията на сметището в този му вид, в най-кратък срок следва да се свика комисия, включваща представители на възложителя, проектанта, строителния надзор и изпълнителя на обекта. Пояснява се, че комисията следва да се запознае с фактическата обстановка и да изготви протокол. 
2. Заповед № РД-12-920/03.09.2015 г. на кмета на Община Нова Загора за назначаване на комисия, със задача да провери изнесените в писмо, вх. № 11-00-333/10.08.2015 г. на управителя на ДЗЗД „Стройдепо – 2015“, гр. Сливен, факти относно наличието на депонирани битови отпадъци в имот № 000206 в землището на с. Езеро. Посочва се, че комисията следва да установи засегнатата от отпадъците площ, количеството на отпадъците и да предложи възможното техническо решение за тяхното предепониране.
3. Констативен протокол от 04.09.2015 г., съставен от комисия, в изпълнение на Заповед № РД-12-920/03.09.2015 г. на кмета на Община Нова Загора. В документа се посочва, че комисията се е запознала с геодезическите замервания и изчисления, предоставената документация от Община Нова Загора и е посетила обекта на място. Констатирано, че общата площ на двата имота, отредени за сметище на Община Нова Загора, предмет на Договор № 658/06.08.2015 г., за възлагане на обществена поръчка с предмет: „Проектиране и извършване на закриване и рекултивация на депо за неопасни отпадъци на Общнина Нова Загора“ е с площ 42,175 дка, а цялата площ, върху която са депонирани отпадъци е общо 59,421 дка. Допълва се, че количеството на депонираните отпадъци извън парцела, отреден за сметище, в имот № 000206 е приблизително около 46 000 куб. м. Комисията е изразила становище, че за приключване на дейностите по закриване и рекултивация на общинското депо за неопасни отпадъци е необходимо количеството на депонираните отпадъци, извън парцела, отреден за сметище, да бъдат натоварени, транспортирани и положени, съгласно техническите правила, в тялото на насипа – по начин, определен от проектанта.
4. Скица на разположените битови отпадъци в имот № 000391 и имот № 000392 с площ 42,175 дка и битовите отпадъци в имот № 000206 с площ 17,246 дка.
5. КСС на допълнителните СМР – изкопни работи по предепониране на битови отпадъци, находящи се в част от имот № 000206 в землището нас. Езеро, община Нова Загора. Посочено е, че общата стойност на допълнителните СМР е в размер на 1 191 400 лв. без ДДС.
В мотивите на решението е посочено, че Община Нова Загора е провела предходна процедура за възлагане на обществена поръчка, открита с Решение № 2 от 10.02.2015 г., публикувана в Регистъра на обществените поръчки (РОП) под уникален № 00069-2015-0002. Справка в РОП показва, че под същия уникален номер се съдържа информация за проведена „открита“ по вид процедура по ЗОП с предмет: „Проектиране и извършване на закриване и рекултивация на депото за неопасни отпадъци на Община Нова Загора”. В поле ІІ.3) на обявлението е посочен краен срок за изпълнение на поръчката до 15.10.2015 г. От публикуваната в РОП информация за сключен договор е видно, че в резултат на проведената процедура е сключен Договор № 658/06.08.2015 г. с ДЗЗД „Стройдепо-2015“ гр. Сливен, на обща стойност 3 453 000 лв. без ДДС. Посочено е, че финансирането на обществената поръчка е по проект DIR-5112122-5-71 „Изграждане на регионална система за управление на отпадъците в регион Ямбол, първа фаза“, договор за безвъзмездна финансова помощ №, DIR - 5112122-С008 от 17.10.2012 г., финансиран от Европейски фонд за регионално развитие на Европейския съюз и от държавния бюджет на Република България, чрез Оперативна програма „Околна среда 2007-2013 г.“ В РОП не е публикувана информация за изпълнението на договора.
В поле V.3) на решението за откриване на настоящата процедура е записано, че допълнителното строителство е на обща стойност 1 191 400 лв. без ДДС.  
Видно от поле V.2) на решението и приложената покана, същата е изпратена до  ДЗЗД „Стройдепо-2015“ гр. Сливен - изпълнител по основния договор. 
3. Изводи

От описаната в решението за откриване на процедурата фактическа обстановка, представените доказателства и направената справка в РОП е видно, че между възложителя и поканеното в настоящото договаряне лице има предходен договор за проектиране и извършване на закриване и рекултивация на депото за неопасни отпадъци на Община Нова Загора, финансиран по ОП „Околна среда 2007-2013 г.“ От информацията в РОП се установи, че договорът е сключен на 06.08.2015 г., след проведена „открита“ процедура по ЗОП, и същият е на обща стойност 3 453 000 лв. без ДДС.
Необходимо условие за прилагане на избраното правно основание е предходният договор между страните да е действащ. Основният договор не е приложен към преписката. Не са представени актове и протоколи за начало и спиране на строителството. В поле ІІ.3) на обявлението е посочен краен срок за изпълнение на предходната поръчка до 15.10.2015 г. Предвид изложеното, възложителят следва да разполага с надлежни доказателства, че към момента на откриване на разглежданото договаряне (10.12.2015 г.) изпълнението на основния договор не е приключило.
Като „непредвидени обстоятелства“, по смисъла на § 1, т. 14б от ДР на ЗОП, възложителят е посочил следното: при започване изпълнението на възложената поръчка, изпълнителят е извършил геодезически замервания и изчисления, необходими за изготвяне на инвестиционния проект на обекта. Допълва се, че е установено, в част от имот № 000206 в землището на с. Езеро, отреден за пасище, мера - собственост на Община Нова Загора, има депонирани отпадъци, чието предепониране не е включено в предмета на основния договор. Отбелязва се, че не е известен периодът, през който е извършено депонирането, както и произходът на самите отпадъци. От приложеното писмо от 10.08.2015 г. е видно, че изпълнителят е уведомил възложителя за това обстоятелство, след сключването на договора. Възложителят със Заповед № РД-12-920/03.09.2015 г. е сформирал комисия от представители на Община Нова Загора, изпълнителя на дейностите по закриване и рекултивация на общинското депо, консултанта (надзорното дружество), както и проектанта на обекта. С констативен протокол от 04.09.2015 г., комисията е установила, че отпадъците са извън парцела, отреден за сметище, както и приблизителният им обем. Изразено е становище, че за приключване на дейностите по закриване и рекултивация на общинското депо за неопасни отпадъци е необходимо допълнително депонираните отпадъци да бъдат натоварени, транспортирани и положени, съгласно техническите правила, в тялото на насипа – по начин, определен от проектанта. От информацията в РОП се установи, че предходният договор е с обект инженеринг и включва проектиране и дейности по закриване и рекултивация на депо за неопасни отпадъци. Доколкото, според изложеното от възложителя, геодезическите замервания и изчисления са включени в предмета на основния договор и са извършени след сключването му, то може да се приеме, че реалните количества работи, необходими за осъществяване на закриването и рекултивацията на депото са станали известни на страните, след възлагане на основната поръчка и по-точно, след изготвяне на инвестиционния проект от страна на изпълнителя и след одобряването му по съответния законов ред. Тъй като са установени допълнителни количества отпадъци, депонирани извън парцела, отреден за сметище, находящи се в имот на възложителя, той следва да разполага с доказателства, че те са депонирани през периода от изготвяне на изходните данни при подготовка на проектното предложение до започване на дейностите по проектиране на рекултивацията на общинското депо. 
За основателни могат да се приемат доводите на възложителя, че е необходимо допълнителните количества СМР да се възложат на същия изпълнител, поради невъзможност същите да се разделят технически и икономически от предмета на основния договор без значителни затруднения за възложителя. Доколкото се касае за увеличаване на възложените количества СМР на обекта, във връзка с необходимостта от предепониране на допълнителни количества битови отпадъци, налице е невъзможност за разделяне на допълнителните от вече възложени дейности, респ. реализацията им от друг изпълнител, с оглед цялостното изпълнение на договора и осигуряване на безопасност на площадката, както и поемането на гаранционни срокове за свършеното. 
С оглед стойността на основната поръчка - 3 453 000 лв. без ДДС и прогнозната стойност на допълнителните СМР -  1 191 400 лв. без ДДС, за изпълнено може да се приеме условието общата стойност на поръчките, с които се възлагат допълнителни СМР, да не надвишава 50 на сто от стойността на основната поръчка.
Поканата е изпратена до изпълнителя по основния договор.

Предвид изложеното, провеждането на процедура на договаряне без обявление с избраното правно основание може да се приеме за законосъобразно под условие, че възложителят разполага с доказателства, че изпълнението на основния договор не е приключило и че допълнителните количества отпадъци са депонирани през периода от изготвяне на изходните данни при подготовка на проектното предложение до започване на дейностите по проектиране на рекултивацията на общинското депо.


ЗАКЛЮЧЕНИЕ
	Изборът на процедура е законосъобразен.
	 FORMCHECKBOX 


	Изборът на процедура може да се приеме за законосъобразен, при условие че възложителят разполага с надлежни доказателства в подкрепа на изложените в мотивите обстоятелства.
	 FORMCHECKBOX 


	Изборът на процедура не може да се приеме за законосъобразен, тъй като изложените мотиви и/или представените доказателства са недостатъчни.
	 FORMCHECKBOX 


	Изборът на процедура е незаконосъобразен.
	 FORMCHECKBOX 



ДОПЪЛНИТЕЛНА ИНФОРМАЦИЯ
	Предходни процедури свързани с настоящата процедура1  FORMCHECKBOX 
 ДА 
 FORMCHECKBOX 
 НЕ

	Уникален № в РОП на предходната процедура

	Предмет на предходната поръчка
	„Проектиране и извършване на закриване и рекултивация на депото за неопасни отпадъци на Община Нова Загора”

	Етап на предходната процедура
	 FORMCHECKBOX 
отворена                FORMCHECKBOX 
затворена

 FORMCHECKBOX 
спряна                    FORMCHECKBOX 
прекратена
 FORMCHECKBOX 
възложена              FORMCHECKBOX 
отменена
  FORMCHECKBOX 
неизвестен             FORMCHECKBOX 
друго2

	Забележка:


ИЗПЪЛНИТЕЛЕН ДИРЕКТОР: Подпис (не се чете)






МИГЛЕНА ПАВЛОВА
Вярно с оригинала, 

подписан на хартия
2
3
3 IF  = 3
"______________________________________________________________________*Забележка: В съответствие с чл. 50, ал. 7 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП"
______________________________________________________________________*Забележка: В съответствие с чл. 50, ал. 7 от ППЗОП становището на АОП не е задължително за възложителя, който съгласно закона носи отговорността за провеждане на процедурата. В случай че възложителят приеме за основателно негативното становище на АОП, той може да прекрати процедурата на основанията, посочени в закона. Ако възложителят счита, че разполага с неопровержими доказателства относно законосъобразността на избора на процедура, няма пречка тя да продължи независимо от становището на АОП


